Min jonges stel belang in politiek | Die Vryburger
Min jonges stel belang in politiek
September 2, 2014 - Nuus - 4 comments
Harde werk lê vir politici voor onder jongmense om hulle te oortuig om aktief en konstruktief by die politiek betrokke te raak.
Dit blyk uit die feit dat net 34% van die jongmense wat sedert 1994 gebore is vir die afgelope verkiesing geregistreer het. Sowat 1,9 miljoen was geregtig om te stem, maar meer as 'n miljoen van hulle het nie eens geregistreer om te stem nie.
Suid-Afrika het een van die jongste bevolkings in die wêreld, met 40% van die huidige bevolking wat na 1994 gebore is.
Hierdie generasie sal 'n derde van die stemgeregtigde bevolking uitmaak tydens die 2019-verkiesing, aldus 'n opname deur TNS SA.
4 thoughts on "Min jonges stel belang in politiek"
Karel Combrinck September 2, 2014 at 2:39 pm
Hulle sal nie belangstel in politiek nie totdat die lot hulle tref van Luit. Kolonel Renate Botha, wat ten spyte van aanbevelings drie keer bevordering in die polisiediens geweier is, of die blanke meisie wat toelating tot die US mediese skool geweier is op grond van haar ras ten spyte van ses onderskeidings in matriek.. Dan sal hulle begin belangstel. Maar die wese van die politiek is om belang te stel VOORDAT 'n situasie jou persoonlik raak. Om nie in politiek belang te stel nie is gewoon onopgevoed, kortsigtig en onkundig. 'n Mens kan tog nie jou lewe slyt met brasserye, halfgetrek en halfkaalbas op Plettenbergbaai nie.
Nico September 2, 2014 at 10:59 pm
Oral word daar gekla oor jong mense se onbetrokkenheid by verkiesings. My vraag is: Is dit nie 'n wantroue stem in die hele politieke stelsel nie?
Ek wonder partykeer as daar 'n blokkie onder op die stembrief geplaas word vir 'Vote on no confidence in the whole lot' hoeveel stemme daardie blokkie sal kry. Dit mag dalk 'n ontnugtering vir die politieke (l) eiers wees.
Joffre Papenfus September 3, 2014 at 9:15 am
Dan registreer ek!
Joffre Papenfus September 3, 2014 at 9:28 am
Die fokus-groep ontleding vertel myns insien nie die volle verhaal nie:
Persone van my ouderdomsgroep staan ook koud teenoor politiek en die leuens van elke politieke party: die enigste stem wat ons kon uitbring in Suid-Afrika (óns land) was in 1992, en ons ouers en ander het getrou NP-JA gaan stem soos hulle geleer is.
'n Kort lees van hoe die NSA kiesstelsel deur FW en kie verkrag is om ´n swart meerderheidsregering te verskans en minderheidsregte aktief te rangeer, is genoeg om selfs op grond van logika nie jou tyd te mors met ´n gestem nie. (te meer nog die beginsel-argumente daarteen)
Maar wat leer die geskiedenis:
Ons ken die ANC, sy Freedom Charter en wat daaruit voortvloei – kyk om ons rond.
Ons ken die DA (basterkind van Tony Leon se DP en Marthinus se NNP):
Interessant dat Tony Leon se laaste aanstelling as ´n ANC-ambassadeur was – seker vergoeding vir die finale doodsteek aan die NNP.
Ken ons mense die VF+?
Hulle doen weinig meer as om vet salarisse te verdien;
Dit was heel winsgewend om in die ANC-kabinet te dien en sodoende mee te werk aan Afrikaner onderdrukking;
Ek het altyd gewonder wat van die (amptelike) volkstaat aksies geword het: VF+ het dit stil-stil laat vaar!
(hulle staan skuldig, want wie sou ooit glo dat die DA of ANC sal daardie saak verder neem?)
Die stelsel is in wese korrup en dubbelsinnig; selfs die gebreke van die parlementêre kan net deur INTEGRITEIT teen gewerk word, die een eienskap wat geen politikus oor beskik nie, want dit sal sy/haar sak raak!